

**Хасанова Жанар,**

 «Бөбек» ясли-бақша тәрбиешісі,

ОҚО, Түркістан қаласы

**Су – тіршілік көзі. Ауаның қасиеттері**

**Білім саласы:** Таным

**Білім бөлімі:** Жаратылыстану

**Мақсаты:**

**Білімділігі:** Судың адамзат тіршілігіндегі маңызы туралы түсініктерін нақтылау, судың қасиеттерімен таныстыру.

**Дамытушылығы:** Танымдық мүмкіндіктерін арттыру, эксперимент пен зерттеуге тәжірибе жасай білу дағдыларына қызығушылығын арттыру.

**Тәрбиелілігі:** Суды үнемдей білуге, ауаны ластамауға, табиғактты қорғауға тәрбиелеу.

**Көрнекілігі:** Тақырыптық сурет, слайд, су, бояу, доп, шар, т.б. қажетті құралдар.

**Билингвальды компонент:** Су- Вода, мөлдір – прозрачный, ауа – воздух.

|  |  |  |
| --- | --- | --- |
| Оқу іс-әрекеткезеңі | Тәрбиешінің іс-әрекеті | Балалардың іс- әрекеті |
|  Мотивациялық  қозғаушылықҰйымдастырушылық-  ізденістік   | Шаттық шеңберіТабиғат – біздің анамыз,Табиғатқа баламыз.Иіліп сәлем береміз,Сәлеметсіздер ме, қонақтар!Самал жел, бізді тербетші, Күн нұры, бізді жарқырат.Таза ауа, дем берші,Мөлдір су, бізді салқындат.Балалар, мен сендерге бір жұмбақ жасырайын, сендер жауабын жылдам таба қойыңдар.  Жұмбақ.Аяғы жоқ, жорғалайды, жүреді.Аузы да жоқ, сыңғырлайды күледі.Көзге көрінбейді, қолға ілінбейді. Мұнда суретті ребус жасырынған осы ребусты дұрыс таба білсек, бүгінгі іс әрекетіміз не туралы екенін білетін боламыз. Жарайсыңдар, балалар адам, өсімдік, жануарлар тіршілік ету үшін не керек? Балалар, суды біз көреміз бе?Ауаны көреміз бе? Біз бүгін судың тіршілік үшін қандай маңызы бар екенін білетін боламыз. Су – тіршілік негізі, онсыз өмір сүре алмаймыз. «Су кімдерге немесе нелерге қажет?» дидактикалық ойынын ұйымдастыру. Шарты: балалар суды қажет ететін заттардың атын айтып беруі керек.Дұрыс айтасыңдар, балалар. Су жер бетінің төрттен үш бөлігін алып жатыр. Сусыз өмір жоқ, ол – тіршілік көзі. Ол – сұйық зат, аспаннан жаңбыр күйінде түседі де, күн суытқанда су қатып мұзға айналады. Мұз бен қар – судың қатты күйі. Жер бетінде су көп болса да барлығы бірдей ішуге жарамды бола бермейді. Су тұщы және тұзды болып бөлінеді. Біздің табиғатымызда денелер екіге бөлінеді. Бірі тірі табиғат – адам, жанжануарлар болса. Екінші ол өлі табиғат – су, тау, тас, құм жатады. Демек су ол өлі табиғатқа жатады. Судың өзіне тән қасиеттері болады. Бу – судың газ түріндегі күйі. Бу мөлдір, түссіз газ. Мысалы: стол үстін дымқыл матамен сүртсек, бірнеше минуттардан кейін ол кеуіп қалады. Демек ол буға айналып ұшып кетеді. Су сөзіне топтастыру жұмысын жасап көрейік: Бу, Тұман, Жаңбыр, Шық, Қырау, Қар, Мұз, Сел, Көл, Өзен, Теңіз. Өзен – көл, теңіздердің суын адамдар қалай пайдаланады. Ендеше осы айтылған судың қасиеттерін экраннан тамашалайық. Слайдпен жұмыс.  Балалар су туралы кім қандай өлең шумақтар, мақал, тиым сөздер біледі. Жарайсыңдар өте жақсы. Сергіту сәті. Сылдырлайды мөлдір су,Мөлдір суға қолыңды жу.Жуынсаң сен әр дайым,Аппақ бетің маңдайың. Тазалықтың досы, су дегенің осы. Судың қасиеттерін еске түсірейік. Осы айтылғандарға іс жүзінде тәжірибе жасап көрейік. 1.ТәжірибеБу- бұл су. Ыстық су құйылған шайнекті ашып балалар назарын буға аудару.Оның үстіне айна ұстап тамшы пайда болғанын айту. 2.Тәжірибе Су – сұйық. Суды бір ыдыстан екінші ыдысқа құю. Су қандай?3. Тәжірибе  Суды иіскеп көріңдер. Иісі бар ма? Мөлдір ыдыстағы суға 2-3 түйір тас салып көрсету. Тас көріне ме?Тәжірибе4.Тәжірибе Суды ішіп көріңдер. Дәмі бар ма? 5. ТәжірибеСуға қант салып көрейік. Қант қандай? 6.ТәжірибеҚатты суықта су неге айналады?Шыны ыдысқа су құйып, бірнеше минут қойсақ, оның бүйірінен бүршіктер пайда болғанын көреміз. Бұл – ауа. Біз сусыз бірнеше уақыт өмір сүре аламыз дедік, ал ауасыз біз өмір сүре аламыз ба?Таңертең бізге «Самал жел» мына шарды беріп жіберіпті. Оның ішінде не жасырынғанын таба алмапты. Оның ішінде не болуы мүмкін? Иә, дұрыс айтасыңдар. Бізді жер бетін мөлдір ауа қабаты қоршап тұр. Ауа жер бетіндегі тіршіліктің көзі. Адам өміріне ең қажеттісі де ауа. Ауа құбылыста болып тұрады. Сол себепті оны арнайы мамандар бақылап зерттеп отырады. Ауаға тәжірибе жасап көрейік, қасиеттерін білейік.Шарды үрлеп бұйірінен қысу. Бұл ауаның – сығылуы.Допты еденге ұру. Бұл серпілу. Біз ауаның қандай қасиеттерін білеміз? Балалармен жеке жұмыс жасау.Судың сыйқырлы құпияларымен бөлісу. Бөтелке толы суды төмен қаратып, қақпағын ашу немесе стаканға су құйып бетіне парақ қойып төмен қаратса ол сол күйінде өзгермейді. Шыны ыдысқа бояу қосылған су құйып оның үстінен стаканмен қарайтын болсақ судың төменгі жағын анық көретін боламыз. Т.б. | Балалар өлең шумақтарын айтады, сәлемдеседі.Жауабы: СуАуаРебусты шешуге белсенділік танытады. Балалардың жауабы. Адам, ағаш, гүл, балық, құстар, жануарлар, құстар, - кітап, ручка, шкаф т.б.Өздері білетіндерін айтады. Өзен –көлдердің суына ыстық күндері адамдар шомылады. Кемелер, қайықтар жүзеді, балық аулайды. Тұщы суды ішеді.Су бергеннің –сауабы бар,Су төккеннің –жауабы бар.Ағын су жолын табады,Ақ адам оңын табады. Сумен ойнама батасың, Отпен ойнама жанарсың. Қимылмен көрсетеді. 1. Су мөлдір.2. Судың дәмі жоқ.3. Судың иісі жоқ.4. Судың пішіні жоқ.5. Су сұйық ағады. 6. Су еріткіш.Будың су екеніне көздері жетеді, тамшыны ұстап көреді.Су сұйық сондықтан ағады. Суда иіс жоқ, мөлдір. Судың дәмі жоқ.Су еріткішСу мұз болып қатады. Балалар жауабыАуа түссіз, мөлдір, иісі жоқ. Сығылады, серпіледі, көрінбейді.  |
| Жетекші жөндеуші | «Жер, су, ауа» ойыны. Шарты: балалар жер, су, ауа сөздерін естігенді қолдарындағы суреттерді жоғары көтереді.Балалар суды не үшін қорғауымыз керек? Егер су болмаса не болар еді? | Қызыға ойнайды. Сұрақтарға жауап береді.  |

**Күтілетін нәтиже:**

**Орындайды:** Тұщы суды қайда пайдаланытынын, судың қасиеттерін тәжірибе арқылы біледі.

**Түсінеді:** Ауаның, судың адамзат тіршілігіндегі маңызын. Судың қасиеттерін.